**คู่มือสำหรับประชาชน : การขอรับใบอนุญาตจัดตั้งตลาด(รายใหม่)**

**หน่วยงานที่ให้บริการ :** ฝ่ายสิ่งแวดล้อมและสุขาภิบาลสำนักงานเขตดอนเมืองกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ตลาดหมายความว่า สถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์ เนื้อสัตว์ผัก ผลไม้และอาหารอันมีสภาพเป็นของสด ประกอบหรือปรุงแล้ว หรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตามและหมายความรวมถึงบริเวณซึ่งจัดไว้สำหรับผู้ค้าใช้เป็นที่ชุมนุมเพื่อจำหน่ายสินค้าดังกล่าวเป็นประจำหรือเป็นครั้งคราวหรือตามวันที่กำหนด  
  
  
  
พระราชบัญญัติการสาธารณสุข พ.ศ. 2535มาตรา34กำหนดว่า ห้ามมิให้ผู้ใดจัดตั้งตลาดเว้นแต่จะได้รับใบอนุญาตจากเจ้าพนักงานท้องถิ่นตามมาตรา 56  
  
ซึ่งข้อกำหนดในมาตรา 34ไม่ได้บังคับใช้แก่กระทรวง ทบวง กรม ราชการส่วนท้องถิ่นที่ได้จัดตั้งตลาดขึ้นตามอำนาจหน้าที่ แต่ในการดำเนินกิจการตลาดจะต้องปฏิบัติเช่นเดียวกับผู้รับใบอนุญาตตามบทบัญญัติอื่นแห่งพระราชบัญญัตินี้ด้วย และให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามข้อนี้เป็นการเฉพาะรายก็ได้  
  
ข้อบัญญัติกรุงเทพมหานคร เรื่อง ตลาด พ.ศ. 2556ได้มีข้อกำหนดเกี่ยวกับใบอนุญาตจัดตั้งตลาด ดังนี้  
  
ข้อ39ผู้ใดประสงค์จะจัดตั้งตลาดให้ยื่นคำขอรับใบอนุญาตจากเจ้าพนักงานท้องถิ่นตามแบบพร้อมกับหลักฐานตามที่กรุงเทพมหานครกำหนด  
  
ข้อ44ใบอนุญาตให้มีอายุหนึ่งปีนับแต่วันที่ออกใบอนุญาต  
  
ตามกฎกระทรวงว่าด้วยสุขลักษณะของตลาด พ.ศ. 2551ได้แบ่งตลาดออกเป็น 2ประเภท ดังนี้  
  
1. ตลาดประเภทที่1ได้แก่ ตลาดที่มีโครงสร้างอาคาร และมีลักษณะตามที่กำหนดไว้ในส่วนที่1  
  
2. ตลาดประเภทที่2ได้แก่ ตลาดที่ไม่มีโครงสร้าง และมีลักษณะตามที่กำหนดไว้ในส่วนที่2  
  
เงื่อนไขในการยื่นคำขอรับใบอนุญาต  
  
1.ผู้ประกอบการต้องยื่นเอกสารที่ถูกต้องและครบถ้วนตามรายการที่ระบุในคู่มือนี้  
  
2.ลักษณะอาคารสถานประกอบการถูกต้องตามกฎหมายว่าด้วยการควบคุมอาคาร  
  
3.การแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตกรุงเทพมหานคร  
  
3.1ผู้ประกอบการต้องแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตกรุงเทพมหานครพร้อมกับการยื่นคำขอรับใบอนุญาตประกอบกิจการที่เป็นอันตรายต่อสุขภาพต่อเจ้าพนักงงานท้องถิ่น ณ ฝ่ายโยธา สำนักงานเขตที่สถานประกอบการตั้งอยู่  
  
3.2 เป็นหน้าที่ของผู้ประกอบการที่จะต้องตรวจสอบการใช้ประโยชน์ที่ดินให้ถูกต้องก่อนยื่นขอรับใบอนุญาต  
  
4.การพิจารณาอนุญาตจะพิจารณาผลกระทบต่อสิทธิของคู่กรณีตามกฎหมายว่าด้วยวิธีปฏิบัติราชการทางปกครองประกอบด้วย  
  
5.สภาพสุขลักษณะการประกอบการต้องถูกต้องตามหลักเกณฑ์  
  
หมายเหตุ 1.ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว 2.กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั่นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน 3.เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558

**ช่องทางการให้บริการ**

|  |  |
| --- | --- |
| **สถานที่ให้บริการ**  ฝ่ายสิ่งแวดล้อมและสุขาภิบาล สำนักงานเขตดอนเมือง 999 ถนนเชิดวุฒากาศ แขวง/เขตดอนเมือง กทม 10210 /ติดต่อด้วยตนเอง ณ หน่วยงาน  (หมายเหตุ: (ยกเว้นวันหยุดที่ทางราชการกำหนด)) | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  ผู้ขอรับใบอนุญาตยื่นคำขอรับใบอนุญาตจัดตั้งตลาด ต.1 พร้อมเอกสารหลักฐาน เจ้าหน้าที่ลงรับคำขอรับใบอนุญาตพร้อมทั้งตรวจสอบเอกสาร  (หมายเหตุ: -) | 1 ชั่วโมง | ฝ่ายสิ่งแวดล้อมและสุขาภิบาลสำนักงานเขตดอนเมือง |
| 2) | **การพิจารณา**  2. การพิจารณาอนุญาต/ไม่อนุญาต  (หมายเหตุ: -) | 10 วัน | ฝ่ายสิ่งแวดล้อมและสุขาภิบาลสำนักงานเขตดอนเมือง |
| 3) | **การพิจารณา**  2.2 การตรวจสอบสถานประกอบการ  เจ้าหน้าที่ตรวจสอบสถานประกอบการและจัดทำรายงานผลการตรวจสอบเสนอเจ้าพนักงานท้องถิ่น  (หมายเหตุ: ((ตรวจสอบสถานที่หลังจากดำเนินการตามกฎหมายที่เกี่ยวข้องเรียบร้อยแล้ว))) | 20 วัน | ฝ่ายสิ่งแวดล้อมและสุขาภิบาลสำนักงานเขตดอนเมือง |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | สำนักบริหารการทะเบียน |
| 2) | **ใบสำคัญการเปลี่ยนชื่อ ทะเบียนสมรส เป็นต้น ในกรณีที่มีการเปลี่ยนแปลงชื่อตัว ชื่อสกุล หรือคำนำหน้านามให้ถ่ายสำเนาเอกสารพร้อมรับรองสำเนาถูกต้อง**  **ฉบับจริง** 0 ฉบับ  **สำเนา** 1 ฉบับ  **หมายเหตุ** - | สำนักบริหารการทะเบียน |
| 3) | **ทะเบียนบ้านของผู้ขออนุญาตจัดตั้งตลาด**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | สำนักบริหารการทะเบียน |
| 4) | **หนังสือรับรองนิติบุคคล**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (พร้อมสำเนาบัตรประจำตัวประชาชนของผู้แทนนิติบุคคลหรือหนังสือเดินทางหรือใบอนุญาตทำงาน (กรณีเป็นนิติบุคคล)) | สำนักบริหารการทะเบียน |
| 5) | **คำขอรับใบอนุญาตจัดตั้งตลาด แบบ ต.1**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 6) | **สำเนาทะเบียนบ้านของบ้านที่ใช้เป็นที่ตั้งสถานประกอบการพร้อมรับรองสำเนาถูกต้อง**  **ฉบับจริง** 0 ฉบับ  **สำเนา** 1 ฉบับ  **หมายเหตุ** - | สำนักบริหารการทะเบียน |
| 7) | **หนังสือมอบอำนาจที่ถูกต้องตามกฎหมายพร้อมสำเนาบัตรประจำตัวประชาชนของผู้ มอบอำนาจและผู้รับมอบอำนาจแสดงบัตรประจำตัวประชาชน (กรณีผู้ถือใบอนุญาตไม่สามารถมายื่นคำขอด้วยตัวเอง)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | สำนักบริหารการทะเบียน |
| 8) | **หนังสือแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตกรุงเทพมหานคร ที่ได้รับการรับรองสอบจากเจ้าหน้าที่แล้ว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 9) | **หลักฐานการอนุญาตตามกฎหมายว่าด้วยการควบคุมอาคารที่แสดงว่าอาคารดังกล่าวสามารถใช้ประกอบกิจการตามที่ขออนุญาตได้ (สำหรับตลาดประเภทที่ 1)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 10) | **หลักฐานแสดงกรรมสิทธิ์หรือสิทธิในการใช้อาคารที่เป็นสถานประกอบการ เช่น โฉนดที่ดิน สัญญาซื้อขาย สัญญาเช่า หนังสือยินยอมให้ใช้อาคาร ฯลฯ (สำหรับตลาดประเภทที่ 1)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 11) | **หนังสือรับรองผ่านการอบรมหลักสูตรสุขาภิบาลอาหารของกรุงเทพมหานครของผู้ยื่นขอใบอนุญาตและตามจำนวนผู้สัมผัสอาหาร**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 12) | **ใบรับรองแพทย์ การตรวจโรค ของผู้ขายของและผู้ช่วยขายของในตลาด (กรณีการจำหน่ายสินค้าประเภทอาหาร) ต้องมีสุขภาพแข็งแรง ไม่เป็นโรคติดต่อ ไม่เป็นโรคที่สังคมรังเกียจ หรือไม่เป็นพาหะนำโรคติดต่อ เช่น อหิวาตกโรค ไข้รากสาดน้อย บิด ไข้สุกใส หัด คางทูม วัณโรคระยะอันตราย โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจแก่สังคม โรคผิวหนังที่น่ารังเกียจ ไวรัสตับอักเสบชนิดเอ ไข้หวัดรวมถึงไข้หวัดใหญ่ที่ติดต่อมาจากสัตว์**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมการแพทย์ |
| 13) | **แผนผังตลาดหรือภาพถ่ายบริเวณภายในและภายนอกตลาด แสดงให้เห็นถึงการจัดหมวดหมู่สินค้า การป้องกันมลพิษ สุขลักษณะภายในตลาด เป็นต้น**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 14) | **แผนที่สังเขป แสดงสถานที่ตั้งของสถานประกอบการ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียมการขอรับใบอนุญาตจัดตั้งตลาด(รายใหม่)**  (หมายเหตุ: (บาท/ปี)) | **ค่าธรรมเนียม** 2,000 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายสิ่งแวดล้อมฯ สำนักงานเขตดอนเมือง 999 ถนนเชิดวุฒากาศ แขวง/เขตดอนเมือง กทม 10210 โทร. 0-25659-40  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขอรับใบอนุญาตจัดตั้งตลาด ต.1  (หมายเหตุ: -) |

**หมายเหตุ**

-

**ข้อมูลสำหรับเจ้าหน้าที่**

**ชื่อกระบวนงาน:** การขอรับใบอนุญาตจัดตั้งตลาด(รายใหม่)

**หน่วยงานกลางเจ้าของกระบวนงาน**: สำนักอนามัย สำนักอนามัย สำนักอนามัย

**ประเภทของงานบริการ:** กระบวนงานบริการที่ให้บริการในส่วนภูมิภาคและส่วนท้องถิ่น (กระบวนงานบริการที่เบ็ดเสร็จในหน่วยเดียว)

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)พระราชบัญญัติการสาธารณสุข พ.ศ.2535 |
| 2)พระราชบัญญัติควบคุมอาคาร พ.ศ. 2522 |
| 3)พระราชบัญญัติอาหาร พ.ศ. 2522 |

**ระดับผลกระทบ:** บริการทั่วไป

**พื้นที่ให้บริการ:** ท้องถิ่น

**กฎหมายข้อบังคับ/ข้อตกลงที่กำหนดระยะเวลา:** พระราชบัญญัติการสาธารณสุข พ.ศ.2535 **ระยะเวลาที่กำหนดตามกฎหมาย / ข้อกำหนด ฯลฯ:** 30.0

**ข้อมูลสถิติของกระบวนงาน:**

จำนวนเฉลี่ยต่อเดือน 0

จำนวนคำขอที่มากที่สุด 0

จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การขอรับใบอนุญาตจัดตั้งตลาด(รายใหม่) สำนักงานเขตดอนเมือง นายเสริมพงศ์

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -